钦定古今图书集成/明伦汇编/官常典/第740卷 > 刘宗仁〈兄宗顺〉 刘良 高林
## 钦定古今图书集成/明伦汇编/官常典/第740卷 > 刘宗仁〈兄宗顺〉 刘良 高林

按《东昌府志》：“宗仁，茌平人。邑诸生。正德辛未，流贼入
境，宗仁年十八，同兄宗顺归村舍，遇贼执之。好语诱
使从，宗仁叱曰：‘若辈鼠狗耳，人将不食其馀，何乃重
辱我’？贼怒，推刃其兄。宗仁号泣，以身翼之，俱被害。已，
贼攻城，邑人刘良守南门，挺戈力战，中数创，不退。城
陷被执，骂贼死。”又“邑人高林者，贼伟其貌，胁使行，林”
诡应声伺间杀数贼，为贼所刺。